# Associació Mundial d'Esperanto

### De Viquipèdia

L'Associació Mundial d'Esperanto (en esperanto, Universala Esperanto-Asocio, UEA) va ser fundada el 1908. Ara per ara la UEA és l'organització internacional més gran per als parlants d'esperanto i té membres en 119 països. La UEA treballa no solament per difondre l'esperanto, sinó també per estimular la discussió sobre el problema lingüístic mundial i cridar l'atenció sobre la necessitat d'igualtat entre els idiomes. S'ocupa també de les relacions oficials amb l'ONU i la UNESCO.

L'oficina central de la UEA es troba a Rotterdam, Holanda, juntament amb l'Organització Mundial de la Joventut Esperantista (TEJO, en les sigles en esperanto). A banda d'este, hi ha uns altres centres, entre els quals destaca el de Nova York, a la seu de les Nacions Unides.

Els seus objectius són, segons els estatuts del 1980:

a) augmentar l'ús de la llengua internacional Esperanto; b) actuar per la solució del problema lingüístic en les relacions internacionals i facilitar la comunicació internacional; c) facilitar tot tipus de relacions (materials i espirituals) entre els sers humans, més enllà de diferències de naiximent, raça, sexe, religió, política o llengua; d) fer créixer entre els seus membres un fort sentiment de solidaritat i desenrotllar en ells la comprensió i l'estima per altres pobles.

Cada any, la UEA organitza l'Universala Kongreso (Congrés Mundial), en el qual participen habitualment entre 1500 i 3000 persones. La UEA publica llibres, té el servici de venda postal de llibres en esperanto més gran del món (amb més de 4000 llibres, discos compactes i més) i manté una important biblioteca de llibres en esperanto.

Actualment n'és president Renato Corsetti.

## [edita] Vegeu també

- Associació Anacional Mundial
- Associació Catalana d'Esperanto
- Lliga Internacional d'Esperantistes Cecs
- Lliga Israeliana d'Esperanto
- Lliga Nord-americana d'Esperanto
- Lliga d'Escacs Esperantista
- Organització Naturista Esperantista Internacional
- Associació Irlandesa d'Esperanto
- Institut Japonès d'Esperanto

## [edita] Enllaços externs

- Associació Mundial d'Esperanto
- Organització Mundial de la Joventut Esperantista - (secció juvenil de la UEA)

Obtingut de "http://ca.wikipedia.org../../../a/s/s/Associaci%C3%B3_Mundial_d%27Esperanto_2a9e.html"

Categoria: Esperanto

##### Views

- Article
- Discussió
- Revisió actual

##### Cerca